title: Sklep komisije z dne 27. marca 2014 o priznanju nizozemske organizacije Control Union Certification B.V. kot nadzorne organizacije v skladu z Uredbo (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode

text:
               8.4.2014

               SL

               Uradni list Evropske unije

               C 103/11

         SKLEP KOMISIJE
   z dne 27. marca 2014
   o priznanju nizozemske organizacije Control Union Certification B.V. kot nadzorne organizacije v skladu z Uredbo (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode
   (2014/C 103/07)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 995/2010 Evropskega parlamenta in Sveta z dne 20. oktobra 2010 o določitvi obveznosti gospodarskih subjektov, ki dajejo na trg les in lesne proizvode (1) ter zlasti člena 8(3) Uredbe,
   ob upoštevanju naslednjega:

               (1)

               Evropska komisija je 6. junija 2012 prejela prošnjo za priznanje nizozemske organizacije Control Union Certification B.V. z izjavo, da namerava v vseh državah članicah delovati kot nadzorna organizacija.

               (2)

               Evropska komisija je potrdila prejem prošnje 6. junija 2012.

               (3)

               V skladu s členom 2(5) Delegirane uredbe Komisije (EU) št. 363/2012 z dne 23. februarja 2012 o postopkovnih pravilih za priznanje nadzornih organizacij in njihov preklic iz Uredbe (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode (2) je Evropska komisija 31. oktobra 2012 prošnjo poslala zadevnim državam članicam, da bi se o njej posvetovale. V zakonskem roku enega meseca je prejela pripombe Nemčije, Francije, Švedske in Nizozemske.

               (4)

               V skladu s členom 3 Uredbe (EU) št. 363/2012 je Komisija v elektronskem sporočilu z dne 30. januarja 2013 od prosilca zahtevala dodatne informacije.

               (5)

               Prosilec je 25. februarja 2013 predložil zahtevane dodatne informacije in spremenjeno prošnjo.

               (6)

               Sestanek usmerjevalne skupine Komisije, ki je bila ustanovljena posebej za ocenjevanje prošenj za priznanje nadzornih organizacij, je potekal 14. marca 2013 v Bruslju, kjer je prosilec osebno predložil svojo prošnjo.

               (7)

               V skladu s členom 3 Uredbe (EU) št. 363/2012 je Komisija v elektronskem sporočilu z dne 5. aprila 2013 od prosilca zahtevala dodatne informacije in pojasnila.

               (8)

               Prosilec je 3. maja 2013 predložil zahtevane dodatne informacije in pojasnila.

               (9)

               V skladu s členom 3 Uredbe (EU) št. 363/2012 je bil prosilcu v elektronskem sporočilu z dne 18. julija 2013 poslan tretji zahtevek za dodatne informacije in pojasnila.

               (10)

               Prosilec je odgovoril na vprašanja in v elektronskem sporočilu z dne 3. septembra 2013 predložil zahtevane dodatne informacije.

               (11)

               V skladu s členom 3 Uredbe (EU) št. 363/2012 je bil prosilcu v elektronskem sporočilu z dne 4. decembra 2013 poslan zadnji zahtevek za dodatne informacije in pojasnila.

               (12)

               Prosilec je v elektronskem sporočilu z dne 4. decembra 2013 odgovoril na vprašanja in predložil zahtevane informacije.

               (13)

               Na podlagi dokumentov, ki jih je predložil prosilec, je usmerjevalna skupina 19. decembra 2013 ugotovila, da prošnja izpolnjuje zahteve iz člena 8(2) Uredbe (EU) št. 995/2010 in da Komisija prosilca lahko prizna kot nadzorno organizacijo.

               (14)

               Evropska komisija je na podlagi vseh predloženih dokumentarnih dokazil ocenila, ali prosilec izpolnjuje zahteve iz člena 8(2) Uredbe (EU) št. 995/2010, ter ugotovila, da Control Union Certification B.V., Meeuwenlaan 4–6, 8011 BZ Zwolle, Nizozemska, izpolnjuje zahteve iz člena 8(2) Uredbe (EU) št. 995/2010 –

         SPREJELA NASLEDNJI SKLEP:
   Člen 1
   Control Union Certification B.V., Meeuwenlaan 4–6, 8011 BZ Zwolle, Nizozemska, se prizna kot nadzorna organizacija v skladu s členom 8(3) Uredbe (EU) št. 995/2010.
   Člen 2
   Generalni direktor Generalnega direktorata za okolje mora zagotoviti, da so prosilec in pristojni organi v vseh državah članicah obveščeni o tem sklepu in da se ta nemudoma objavi na spletišču Komisije.

      V Bruslju, 27. marca 2014

            Za Komisijo

         Janez POTOČNIK

            Član Komisije

      (1)  UL L 295, 12.11.2010, str. 23.

      (2)  UL L 115, 27.4.2012, str. 12.


title: 2010/311/: Sklep Sveta z dne 3. junija 2010 o imenovanju šestih italijanskih članov in štirih italijanskih nadomestnih članov Odbora regij

text:
               8.6.2010

               SL

               Uradni list Evropske unije

               L 140/26

         SKLEP SVETA
   z dne 3. junija 2010
   o imenovanju šestih italijanskih članov in štirih italijanskih nadomestnih članov Odbora regij
   (2010/311/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU in 2010/29/EU o imenovanju članov in nadomestnih članov Odbora regij za obdobje od 26. januarja 2010 do 25. januarja 2015 (1).

               (2)

               Zaradi izteka mandatov Agazia LOIERA, Antonia BASSOLINA, Massima PINESCHIJA, Mercedes BRESSO, Claudia BURLANDA in Claudia MARTINIJA se je sprostilo šest mest članov v Odboru regij. Tri mesta nadomestnih članov so se sprostila zaradi izteka mandatov Marie Giuseppine MUZZARELLI, Santa ZUFFADA in Marie Rite LORENZETTI. Mesto nadomestnega člana se je sprostilo zaradi imenovanja Gianfranca VITAGLIANA za člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           Giuseppe SCOPELLITI, Presidente Regione Calabria,

                           —

                           Gianfranco VITAGLIANO, Assessore Regione Molise,

                           —

                           Renata POLVERINI, Presidente Regione Lazio,

                           —

                           Roberto COTA, Presidente Regione Piemonte,

                           —

                           Mercedes BRESSO, Consigliere Regione Piemonte,

                           —

                           Catiuscia MARINI, Presidente Regione Umbria,

                     in

               (b)

               za nadomestne člane:

                           —

                           Simonetta SALIERA, Vice Presidente Regione Emilia Romagna,

                           —

                           Paolo Valentini PUCCITELLI, Consigliere Regione Lombardia,

                           —

                           Stefano CALDORO, Presidente Regione Campania,

                           —

                           Enrico ROSSI, Presidente Regione Toscana.

         Člen 2
   Ta sklep začne učinkovati na dan sprejetja.

      V Luxembourgu, 3. junija 2010

            Za Svet

            Predsednik

         A. PÉREZ RUBALCABA

      (1)  UL L 348, 29.12.2009, str. 22, in UL L 12, 19.1.2010, str. 11.


title: Sklep Sveta 2006/448/SZVP z dne  7. junija 2006  o podaljšanju Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija Aceh – NMA) in njenega osebja

text:
               30.6.2006

               SL

               Uradni list Evropske unije

               L 176/107

         SKLEP SVETA 2006/448/SZVP
   z dne 7. junija 2006
   o podaljšanju Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija Aceh – NMA) in njenega osebja
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 27. februarja 2006 sprejel Skupni ukrep 2006/202/SZVP o spremembi in podaljšanju Skupnega ukrepa 2005/643/SZVP o Nadzorni misiji Evropske unije v Acehu (Indonezija) (Nadzorna misija Aceh – NMA) (1) za obdobje 3 mesecev, do 15. junija 2006.

               (2)

               Svet je istega dne sprejel tudi Sklep 2006/201/SZVP (2) o trimesečnem podaljšanju Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija Aceh – NMA) in njenega osebja.

               (3)

               Indonezijska vlada je 5. maja 2006 pozvala Evropsko unijo k podaljšanju mandata Nadzorne misije v Acehu še za nadaljnje obdobje 3 mesecev.

               (4)

               Kot je navedeno v pismu ministra za zunanje zadeve indonezijske vlade z dne 14. septembra 2005 in prilogah k pismu glede nalog, statusa, privilegijev in imunitet Nadzorne misije Evropske unije v Acehu (NMA) in njenega osebja ter odgovoru generalnega sekretarja/visokega predstavnika z dne 3. oktobra 2005, se lahko ta Sporazum v obliki izmenjave pisem sporazumno podaljša za obdobje največ šestih mesecev (3).

               (5)

               Podaljšanje Sporazuma v obliki izmenjave pisem za obdobje 3 mesecev, do 15. septembra 2006, bi bilo treba odobriti v imenu Evropske unije –

         SKLENIL:
   Člen 1
   Podaljšanje Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija v Acehu – NMA) in njenega osebja za obdobje 3 mesecev, do 15. septembra 2006, se odobri v imenu Evropske unije.
   Besedilo Izmenjave pisem o podaljšanju je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Izmenjave pisem, ki je zavezujoč za Evropsko unijo (4).
   Člen 3
   Ta sklep se objavi v Uradnem listu Evropske unije.
   Člen 4
   Ta sklep začne učinkovati na dan sprejetja.

      V Luxembourgu, 7. junija 2006

            Za Svet

            Predsednik

         K.-H. GRASSER

      (1)  UL L 71, 10.3.2006, str. 57.

      (2)  UL L 71, 10.3.2006, str. 53.

      (3)  UL L 288, 29.10.2005, str. 60.

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
    ---documentbreak---

               30.6.2006

               SL

               Uradni list Evropske unije

               L 176/108

         PREVOD
   IZMENJAVA PISEM
   o podaljšanju Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija Aceh – NMA) in njenega osebja
   Džakarta, 5. maja 2006
   Spoštovana Ekscelenca,
   dovolite mi, da v imenu vlade Republike Indonezije izrazim hvaležnost Evropski uniji za sodelovanje pri Nadzorni misiji v Acehu (NMA) in za njen izredni prispevek od ustanovitve misije v provinci Nanggroe Aceh Darussalam (NAD).
   V čast mi je, da se lahko ob tej priložnosti sklicujem na pismo s prilogami začasnega ministra za zunanje zadeve Republike Indonezije z dne 14. septembra 2005 in na vaše pismo s prilogami z dne 3. oktobra 2005 o nalogah, statusu, privilegijih in imunitetah Nadzorne misije Aceh (NMA), pa tudi na pismo ministra za zunanje zadeve Republike Indonezije z dne 13. februarja 2006 in vaš odgovor nanj z dne 28. februarja 2006, ki zadevajo podaljšanje prisotnosti Evropske unije v provinci Nanggroe Aceh Darussalam (NAD) do 15. junija 2006.
   V tej zvezi mi je v čast, da vas lahko obvestim, da se je vlada Republike Indonezije odločila ponovno povabiti Evropsko unijo k podaljšanju njene prisotnosti v NAD za obdobje od 16. junija 2006 do 15. septembra 2006.
   Status, privilegiji in imunitete NMA bodo enake tistim, ki so določene z izmenjanima pismoma, z dne 14. septembra 2005 in 3. oktobra 2005, ki predstavljata pravno zavezujoč instrument med vlado Republike Indonezije in Evropsko unijo.
   V tem obdobju bo NMA opravljala naloge, predvidene v členu 5.2 Memoranduma o soglasju med indonezijsko vlado in Gibanjem za svobodni Aceh (FAM) z dne 15. avgusta 2005, z izjemo nalog iz točk (a) in (b), ki so že bile izvedene.
   Prav tako imam čast predlagati, v kolikor je ta predlog za Evropsko unijo sprejemljiv, da naj bi to pismo in vaš pritrdilni odgovor skupaj predstavljala pravno zavezujoč instrument med vlado Republike Indonezije in Evropsko unijo. Ta instrument začne veljati 16. junija 2006 in njegova veljavnost se izteče 15. septembra 2006. Vlada Republike Indonezije ta pravni okvir utemeljuje z indonezijskim Zakonom št. 2/1982 z dne 25. januarja 1982 o ratifikaciji Konvencije o posebnih misijah iz leta 1969.
   Prepričan sem, da lahko v okviru enotne Republike Indonezije vzpostavljeno konstruktivno sodelovanje, katerega cilj je najti miroljubno, celovito in trajno rešitev razmer v Acehu, še poglobimo in okrepimo.
   V pričakovanju vašega pozitivnega odgovora.
   S spoštovanjem,

         Dr. N. Hassan Wirajuda

   Bruselj, 14. junija 2006
   Spoštovana Ekscelenca,
   V čast mi je, da se lahko sklicujem na vaše pismo z dne 5. maja 2006, v katerem nam sporočate, da se je vlada Republike Indonezije odločila povabiti Evropsko unijo k podaljšanju njene prisotnosti v provinci Nanggroe Aceh Darussalam (NAD) za obdobje treh mesecev, tj. od 16. junija 2006 do 15. septembra 2006.
   Z zadovoljstvom potrjujem, da se je Evropska unija odločila sprejeti to povabilo.
   Potrjujem, da se v skladu z izmenjanima pismoma, z dne 14. septembra 2005 in 3. oktobra 2005, ki predstavljata pravno zavezujoč instrument med vlado Republike Indonezije in Evropsko unijo, ta instrument podaljša do 15. septembra 2006.
   V tem obdobju bo NMA opravljala naloge NMA, predvidene v členu 5.2 Memoranduma o soglasju med indonezijsko vlado in Gibanjem za svobodni Aceh z dne 15. avgusta 2005, z izjemo nalog iz točk (a) in (b), ki so že bile izvedene.
   Prav tako imam čast potrditi, da vaše pismo in to pismo skupaj predstavljata pravno zavezujoč instrument med vlado Republike Indonezije in Evropsko unijo. Ta instrument začne veljati 16. junija 2006, njegova veljavnost pa se izteče 15. septembra 2006.
   Dovolite mi, da ob tej priložnosti ponovno izrazim zadovoljstvo EU z napredkom mirovnega procesa v Acehu in potrdim, da je Evropsko unija tudi v prihodnje pripravljena podpirati razvoj miroljubne, celovite in trajne rešitve razmer v Acehu.
   Prosim vas, da sprejmete izraze mojega najglobljega spoštovanja.
   S spoštovanjem,

         Javier Solana


title: 2005/785/ES: Sklep Sveta z dne 8. novembra 2005 o imenovanju člana Odbora regij

text:
               12.11.2005

               SL

               Uradni list Evropske unije

               L 296/18

      SKLEP SVETA

   z dne 8. novembra 2005
   o imenovanju člana Odbora regij
   (2005/785/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga britanske vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES o imenovanju članov in nadomestnih članov Odbora regij za obdobje od 26. januarja 2002 do 25. januarja 2006 (1).

               (2)

               Po odstopu ge. Sally POWELL, o čemer je bil Svet obveščen 21. decembra 2004, se je sprostilo eno mesto člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2006, se imenuje naslednjo članico Odbora regij:
   ga. Gabrielle KAGAN
   Councillor – Brent Council,
   ki nadomesti go. Sally POWELL.
   Člen 2
   Ta sklep se objavi v Uradnem listu Evropske unije.
   Uveljavi se na dan sprejetja.

      V Bruslju, 8. novembra 2005

            Za Svet

            Predsednik

         G. BROWN

      (1)  UL L 24, 26.1.2002, str. 38.


title: Sklep Evropskega parlamenta z dne 5. maja 2010 o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2008

text:
               25.9.2010

               SL

               Uradni list Evropske unije

               L 252/141

         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2008
   (2010/518/EU)
   EVROPSKI PARLAMENT,
   ob upoštevanju končnih letnih računovodskih izkazov Evropskega centra za preprečevanje in obvladovanje bolezni za proračunsko leto 2008,
   ob upoštevanju poročila Računskega sodišča o letnih računovodskih izkazih Evropskega centra za preprečevanje in obvladovanje bolezni za proračunsko leto 2008, skupaj z odgovori centra (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (3), zlasti člena 23,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0104/2010),

               1.

               podeli razrešnico direktorici Evropskega centra za preprečevanje in obvladovanje bolezni glede izvrševanja proračuna centra za proračunsko leto 2008;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 112.

      (2)  UL L 248, 16.9.2002, str. 1.

      (3)  UL L 142, 30.4.2004, str. 1.

      (4)  UL L 357, 31.12.2002, str. 72.
    ---documentbreak---

               25.9.2010

               SL

               Uradni list Evropske unije

               L 252/142

         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so del sklepa o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2008
   EVROPSKI PARLAMENT,
   ob upoštevanju končnih letnih računovodskih izkazov Evropskega centra za preprečevanje in obvladovanje bolezni za proračunsko leto 2008,
   ob upoštevanju poročila Računskega sodišča o letnih računovodskih izkazih Evropskega centra za preprečevanje in obvladovanje bolezni za proračunsko leto 2008, skupaj z odgovori centra (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe Evropskega parlamenta in Sveta (ES) št. 851/2004 z dne 21. aprila 2004 o ustanovitvi Evropskega centra za preprečevanje in obvladovanje bolezni (3), zlasti člena 23,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0104/2010),

               A.

               ker je Računsko sodišče navedlo, da je prejelo zadostno zagotovilo o zanesljivosti končnih letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij;

               B.

               ker je Parlament 23. aprila 2009 direktorici Evropskega centra za preprečevanje in obvladovanje bolezni podelil razrešnico glede izvrševanja proračuna centra za proračunsko leto 2007 (5) in v resoluciji, ki spremlja sklep Parlamenta o razrešnici, med drugim:

                           —

                           ugotovil, da se je proračun centra s 17 100 000 EUR v letu 2006 povečal na 28 900 000 EUR v letu 2007,

                           —

                           ugotovil, da je stopnja prenosov v letu 2006 znašala skoraj 45 % in da v letu 2007 ni bil dosežen opaznejši napredek, saj je stopnja prenosov znašala skoraj 43 %, kar kaže, da ima center težave pri izvrševanju proračuna,

                           —

                           se je seznanil z ugotovitvijo Računskega sodišča, da je število sprememb proračuna dokaz slabosti pri nadzoru izvrševanja proračuna,

               1.

               izraža zadovoljstvo z uspešnim petim letom delovanja centra; ugotavlja, da se je proračun centra s 17 100 000 EUR v letu 2006 in 28 900 000 EUR v letu 2007 povečal na 40 700 000 EUR v letu 2008,

      Uspešnost

               2.

               posledično ugotavlja, da je center utrdil svoje funkcije na področju javnega zdravstva, okrepil zmogljivosti svojih programov za posamezne bolezni, dodatno razširil partnerstva in izboljšal svojo upravljavsko strukturo;

               3.

               zahteva, da center v razpredelnici, ki bo priložena prihodnjemu poročilu Računskega sodišča, predstavi primerjavo med rezultati, doseženimi v letu, ki ga obravnava razrešnica, in rezultati, doseženimi v predhodnem proračunskem letu, da bi organ za razrešnico lahko bolje ocenil uspešnost agencije v vmesnem obdobju;

      Prenos odobrenih proračunskih sredstev

               4.

               je seznanjen z ugotovitvijo Računskega sodišča, da je bilo treba prenesti približno 16 200 000 EUR (kar je 40 % celotnega proračuna centra); je zaskrbljen zaradi tega dejstva, saj je takšno stanje v nasprotju z načelom enoletnosti in kaže na pomanjkljivosti centra pri načrtovanju in izvrševanju proračuna;

               5.

               je seznanjen s tem, da je center v letu 2008 vknjižil prihodke iz obresti v višini 313 000 EUR in da je v skladu s finančno uredbo 307 000 EUR moral vrniti Komisiji; glede na letne računovodske izkaze in višino obresti sklepa, da ima center vseskozi izjemno visok gotovinski saldo; je seznanjen s tem, da je gotovinski saldo centra 31. decembra 2008 znašal 16 705 090,95 EUR; poziva Komisijo, naj preveri, kako bi bilo mogoče povsem uveljaviti na potrebah temelječe upravljanje denarnih sredstev v skladu s členom 15(5) Uredbe (ES, Euratom) št. 2343/2002 in katere spremembe zasnove so potrebne, da bi gotovinski saldo centra trajno ohranjali na čim nižji ravni;

               6.

               je seznanjen s prizadevanji centra, da bi postopke javnih naročil in sklepanja pogodb, ki so bili sproženi leta 2008, dokončal že v začetku leta 2009, da bi se znižala stopnja prenosov;

      Sedež centra

               7.

               je zaskrbljen, ker center in švedska vlada do 31. decembra 2008 nista dosegla dogovora o sedežu centra, tako da številna vprašanja ostajajo nerešena in se bo treba o njih nadalje pogajati; poudarja, da je organ za razrešnico v sklepu o razrešnici za leto 2007 že izrazil zaskrbljenost zaradi ugotovitve Računskega sodišča, da je center porabil 500 000 EUR za različna obnovitvena dela v stavbah, ki jih je najel za službene prostore, in zaradi dejstva, da je bila odločitev o teh gradbenih delih tako kot v letu 2006 sprejeta z neposrednim dogovorom med centrom in lastnikom, ne da bi bili natančno opredeljeni narava teh del, roki in plačilni pogoji; kljub temu pozdravlja dejstvo, da je bil marca 2009 sklenjen sporazum o osebnih identifikacijskih številkah, in podpira center pri prizadevanjih za iskanje dokončnih rešitev s švedsko vlado;

               8.

               poziva medinstitucionalno delovno skupino za decentralizirane agencije, naj to vprašanje na splošno obravnava v svojih razpravah;

      Človeški viri

               9.

               poudarja, da še vedno obstajajo pomanjkljivosti pri načrtovanju postopkov zaposlovanja; je še posebej zaskrbljen zaradi dejstva, da je bilo konec leta 2008 od 130 odobrenih delovnih mest zapolnjeno samo 101;

               10.

               je seznanjen s prizadevanji pri izvajanju potrjenega kadrovskega načrta s 130 delovnimi mesti v letu 2008; pozdravlja zaposlitev 54 dodatnih uslužbencev (začasni uslužbenci, pogodbeni uslužbenci in napoteni nacionalni strokovnjaki), kar pomeni 101 zasedeno mesto ob koncu leta 2008, kar bo zagotovilo operativnost centra in omogočilo uspešno opravljanje dodeljenih nalog; obžaluje dejstvo, da je bilo treba ponovno objaviti 16 postopkov zaposlovanja; podpira ukrepe centra za izboljšanje razmer; pozdravlja tudi revizijo notranje organiziranosti, ki jo je izvedel center;

      Notranja revizija

               11.

               obžaluje dejstvo, da center ni v celoti izpolnil svojih obveznosti in da organu, odgovornemu za razrešnico, ni poslal poročila svojega direktorja s povzetki notranjih revizij, ki jih je opravil notranji revizor, kot je predvideno v članu 72(5) okvirne finančne uredbe; kljub temu priznava, da je center posredoval nekaj informacij o šestih še neuresničenih priporočilih, ki jih je služba Komisije za notranjo revizijo ocenila kot zelo pomembna; ugotavlja, da to vpliva na kakovost upravljanja (znanstveno svetovanje, obveščanje o zdravstvenih zadevah in izboljšanje obstoječega postopka za ugotavljanje nujnih ocen tveganja ali groženj), na naknadne ukrepe v zvezi z nekaterimi standardi notranjih kontrol (na primer vzpostavitev finančnih krogov) in na izvajanje drugih standardov notranjih kontrol (na primer iskanje pomanjkljivosti in sestavo letnega poročila o dejavnostih);

               12.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 5. maja 2010 (6) o uspešnosti, finančnem poslovodenju in nadzoru agencij.

      (1)  UL C 304, 15.12.2009, str. 112.

      (2)  UL L 248, 16.9.2002, str. 1.

      (3)  UL L 142, 30.4.2004, str. 1.

      (4)  UL L 357, 31.12.2002, str. 72.

      (5)  UL L 255, 26.9.2009, str. 133.

      (6)  Sprejeta besedila, P7_TA(2010)0139 (glej stran 241 tega Uradnega lista).


title: 2008/188/ES: Sklep Sveta z dne 18. februarja 2008 o sklenitvi Sporazuma med Evropsko skupnostjo in Republiko Maldivi o nekaterih vidikih zračnih prevozov

text:
               5.3.2008

               SL

               Uradni list Evropske unije

               L 60/22

      SKLEP SVETA

   z dne 18. februarja 2008
   o sklenitvi Sporazuma med Evropsko skupnostjo in Republiko Maldivi o nekaterih vidikih zračnih prevozov
   (2008/188/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Svet je 5. junija 2003 s sklepom pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v skladu z mehanizmi in direktivami iz Priloge k Sklepu z dne 5. junija 2003 z Republiko Maldivi izpogajala Sporazum o nekaterih vidikih zračnih prevozov.

               (3)

               Sporazum je bil v skladu s Sklepom Sveta 2006/695/ES (2) podpisan v imenu Skupnosti, s pridržkom njegove morebitne poznejše sklenitve.

               (4)

               Sporazum bi bilo treba odobriti –

         SKLENIL:
   Člen 1
   Sporazum med Evropsko skupnostjo in Republiko Maldivi o nekaterih vidikih zračnih prevozov se odobri v imenu Skupnosti.
   Člen 2
   Predsednik Sveta je pooblaščen, da imenuje osebo, pooblaščeno, da pošlje uradno obvestilo iz člena 9(1) Sporazuma.

      V Bruslju, 18. februarja 2008

            Za Svet

            Predsednik

         D. RUPEL

      (1)  Mnenje z dne 12. oktobra 2006 (še ni objavljeno v Uradnem listu).

      (2)  UL L 286, 17.10.2006, str. 19.


title: 2012/151/EU: Sklep Evropskega sveta z dne 1. marca 2012 o izvolitvi predsednika Evropskega sveta

text:
               16.3.2012

               SL

               Uradni list Evropske unije

               L 77/17

         SKLEP EVROPSKEGA SVETA
   z dne 1. marca 2012
   o izvolitvi predsednika Evropskega sveta
   (2012/151/EU)
   EVROPSKI SVET JE –
   ob upoštevanju Pogodbe o Evropski uniji in zlasti člena 15(5) Pogodbe,
   ob upoštevanju naslednjega:

               (1)

               S Sklepom Evropskega sveta 2009/879/EU (1) je bil 1. decembra 2009 g. Herman VAN ROMPUY izvoljen za predsednika Evropskega sveta za obdobje od 1. decembra 2009 do 31. maja 2012.

               (2)

               V skladu s Pogodbo se lahko predsednika Evropskega sveta še enkrat ponovno izvoli –

         SPREJEL NASLEDNJI SKLEP:
   Člen 1
   G. Herman VAN ROMPUY je ponovno izvoljen za predsednika Evropskega sveta za obdobje od 1. junija 2012 do 30. novembra 2014.
   Člen 2
   Generalni sekretar Sveta uradno obvesti g. Hermana VAN ROMPUYJA o tem sklepu.
   Objavi se v Uradnem listu Evropske unije.

      V Bruslju, 1. marca 2012

            Za Evropski svet

            Predsednik

         H. VAN ROMPUY

      (1)  UL L 315, 2.12.2009, str. 48.


title: Sklep Sveta z dne 20. maja 2011 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               28.5.2011

               SL

               Uradni list Evropske unije

               C 159/17

         SKLEP SVETA
   z dne 20. maja 2011
   o imenovanju in zamenjavi članov upravnega odbora Evropskega centra za razvoj poklicnega usposabljanja
   2011/C 159/06
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje v skupini predstavnikov delodajalcev, ki ga je Komisija predložila Svetu,
   ob upoštevanju naslednjega:

               (1)

               Svet je s sklepom z dne 14. septembra 2009 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2009 do 17. septembra 2012.

               (2)

               Po odstopu Juana MENÉNDEZA VALDÉSA ÁLVAREZA se je sprostilo mesto člana upravnega odbora Centra v skupini predstavnikov delodajalcev –

         SKLENIL:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2012, imenuje:

      PREDSTAVNIKI ORGANIZACIJ DELODAJALCEV:

               ŠPANIJA

               Juan Carlos TEJEDA HISADO
               Confederación Española de Organizaciones Empresariales — CEOE

      V Bruslju, 20. maja 2011

            Za Svet

            Predsednik

         CZENE A.

      (1)  UL L 39, 13.2.1975, str. 1.

      (2)  UL C 226, 19.9.2009, str. 2.


title: Sklep Sveta 2006/484/SZVP z dne  11. julija 2006  o izvajanju Skupnega stališča 2004/694/SZVP o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)

text:
               12.7.2006

               SL

               Uradni list Evropske unije

               L 189/25

      SKLEP SVETA 2006/484/SZVP
   z dne 11. julija 2006
   o izvajanju Skupnega stališča 2004/694/SZVP o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)
   SVET EVROPSKE UNIJE JE –
   ob upoštevanju Skupnega stališča Sveta 2004/694/SZVP z dne 11. oktobra 2004 o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ) (1), in zlasti člena 2 Skupnega stališča v povezavi z drugo alineo člena 23(2) Pogodbe o Evropski uniji,
   ob upoštevanju naslednjega:

               (1)

               Svet je v skladu z določbami Skupnega stališča 2004/694/SZVP sprejel ukrepe za zamrznitev vseh sredstev in gospodarskih virov, ki pripadajo fizičnim osebam, obtoženim pred MKSJ.

               (2)

               Svet je 10. marca 2006 sprejel Sklep 2006/205/SZVP, s katerim je bil nadomeščen seznam oseb iz Priloge Skupnega stališča 2004/694/SZVP.

               (3)

               Ker je bil g. Dragan ZELENOVIĆ 10. junija 2006 premeščen v pripor MKSJ, je treba njegovo ime črtati s seznama.

               (4)

               Seznam iz Priloge k Skupnemu stališču 2004/694/SZVP bi bilo zato treba ustrezno spremeniti –

         SKLENIL:
   Člen 1
   Seznam oseb iz Priloge k Skupnemu stališču 2004/694/SZVP se nadomesti s seznamom, navedenim v Prilogi k temu sklepu.
   Člen 2
   Ta sklep začne veljati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 11. julija 2006

            Za Svet

            Predsednik

         E. HEINÄLUOMA

      (1)  UL L 315, 14.10.2004, str. 52. Skupno stališče, kakor je bilo nazadnje podaljšano s Skupnim stališčem 2005/689/SZVP (UL L 261, 7.10.2005, str. 29) in spremenjeno s Sklepom Sveta 2006/205/SZVP (UL L 72, 11.3.2006, str. 16).

      PRILOGA
      Seznam oseb iz člena 1

                  „1.

                  Ime: ĐORĐEVIĆ Vlastimir
                  Datum rojstva: 1948
                  Kraj rojstva: Vladičin Han, Srbija
                  Državljanstvo: Srbije

                  2.

                  Ime: HADŽIĆ Goran
                  Datum rojstva: 7.9.1958
                  Kraj rojstva: Vinkovci, Republika Hrvaška
                  Državljanstvo: Srbije

                  3.

                  Ime: KARADŽIĆ Radovan
                  Datum rojstva: 19.6.1945
                  Kraj rojstva: Petnjica, Šavnik, Črna gora
                  Državljanstvo: Bosne in Hercegovine

                  4.

                  Ime: MLADIĆ Ratko
                  Datum rojstva: 12.3.1942
                  Kraj rojstva: Božanovići, Občina Kalinovik, Bosna in Hercegovina
                  Državljanstvo: Bosne in Hercegovine

                  5.

                  Ime: TOLIMIR Zdravko
                  Datum rojstva: 27.11.1948
                  Kraj rojstva:
                  Državljanstvo: Bosne in Hercegovine

                  6.

                  Ime: ŽUPLJANIN Stojan
                  Datum rojstva: 22.9.1951
                  Kraj rojstva: Kotor Varoš, Bosna in Hercegovina
                  Državljanstvo: Bosne in Hercegovine“


title: 2014/320/EU: Sklep Sveta z dne 12. maja 2014 o sklenitvi, v imenu Evropske unije in njenih držav članic, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji

text:
               4.6.2014

               SL

               Uradni list Evropske unije

               L 165/18

         SKLEP SVETA
   z dne 12. maja 2014
   o sklenitvi, v imenu Evropske unije in njenih držav članic, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji

      (2014/320/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 217 v povezavi s členom 218(6)(a)(i) in drugim pododstavkom člena 218(8) Pogodbe,
   ob upoštevanju Akta o pristopu Hrvaške in zlasti drugega pododstavka člena 6(2) Akta,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol) je bil podpisan v skladu s Sklepom Sveta 2014/316/EU (1), s pridržkom njegove sklenitve.

               (2)

               Sklenitev Protokola je predmet ločenega postopka v zvezi z zadevami, ki spadajo v pristojnost Evropske skupnosti za atomsko energijo.

               (3)

               Protokol bi bilo treba odobriti –

         SPREJEL NASLEDNJI SKLEP:
   Člen 1
   Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic (2).
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Unije in njenih držav članic deponira listino o odobritvi iz člena 9(2) Protokola.
   Člen 3
   Ta sklep začne veljati na dan sprejetja.

      V Bruslju, 12. maja 2014

            Za Svet

            Predsednica

         C. ASHTON

      (1)  Glej stran 3 tega Uradnega lista.

      (2)  Besedilo Protokola je bilo objavljeno skupaj s sklepom o podpisu Protokola (glej stran 19 tega Uradnega lista)


title: 2012/60/EU: Sklep Sveta z dne 24. januarja 2012 o imenovanju sedmih članov Računskega sodišča

text:
               2.2.2012

               SL

               Uradni list Evropske unije

               L 30/18

         SKLEP SVETA
   z dne 24. januarja 2012
   o imenovanju sedmih članov Računskega sodišča
   (2012/60/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 286(2) Pogodbe,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Mandati Olavija ALA-NISSILÄJA, Vítorja Manuela da SILVE CALDEIRE, Mortna Louisa LEVYSOHNA, Eoina O’SHEAJA, Karla PINXTNA, Massima VARIJA in H.G. WESSBERGA se iztečejo 29. februarja 2012.

               (2)

               Zato bi bilo treba opraviti nova imenovanja –

         SPREJEL NASLEDNJI SKLEP:
   Člen 1
   Za člane Računskega sodišča se za obdobje od 1. marca 2012 do 28. februarja 2018 imenujejo:

               —

               Kevin CARDIFF,

               —

               Vítor Manuel da SILVA CALDEIRA,

               —

               Ville ITÄLÄ,

               —

               Henrik OTBO,

               —

               Karel PINXTEN,

               —

               Pietro RUSSO,

               —

               H.G. WESSBERG.

         Člen 2
   Ta sklep začne veljati na dan sprejetja.

      V Bruslju, 24. januarja 2012

            Za Svet

            Predsednica

         M. VESTAGER

      (1)  Mnenje z dne 13. decembra 2011 (še ni objavljeno v Uradnem listu).


title: 2008/667/JHA: Sklep Sveta z dne 7. aprila 2008 o sklenitvi sporazuma med Evropsko vesoljsko agencijo in Evropsko unijo o varnosti in izmenjavi tajnih informacij

text:
               14.8.2008

               SL

               Uradni list Evropske unije

               L 219/58

         SKLEP SVETA
   z dne 7. aprila 2008
   o sklenitvi sporazuma med Evropsko vesoljsko agencijo in Evropsko unijo o varnosti in izmenjavi tajnih informacij
   (2008/667/PNZ)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je na seji 14. maja 2007 sklenil, da bo v skladu s členom 24 Pogodbe o Evropski uniji pooblastil predsedstvo, ki mu pomaga Generalni sekretar/Visoki predstavnik (GS/VP), Komisija pa pri tem polno sodeluje, za začetek pogajanj z Evropsko vesoljsko agencijo, da bi Evropska unija sklenila celovit varnostni sporazum z Agencijo.

               (2)

               Na podlagi tega pooblastila za začetek pogajanj je predsedstvo ob pomoči GS/VP s pogajanji doseglo Sporazum z Evropsko vesoljsko agencijo o varnosti in izmenjavi tajnih informacij.

               (3)

               Sporazum bi bilo treba odobriti –

         SKLENIL:
   Člen 1
   Sporazum med Evropsko vesoljsko agencijo in Evropsko unijo o varnosti in izmenjavi tajnih informacij se odobri v imenu Evropske unije.
   Besedilo Sporazuma je priloženo k temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč.
   Člen 3
   Ta sklep začne veljati na dan sprejetja.
   Člen 4
   Ta sklep se objavi v Uradnem listu Evropske unije.

      V Luxembourgu, 7. aprila 2008

            Za Svet

            Predsednik

         R. ŽERJAV

    ---documentbreak---

               14.8.2008

               SL

               Uradni list Evropske unije

               L 219/59

         PREVOD
   SPORAZUM
   med Evropsko vesoljsko agencijo in Evropsko unijo o varnosti in izmenjavi tajnih informacij
   EVROPSKA VESOLJSKA AGENCIJA,
   v nadaljnjem besedilu „ESA“, ki jo zastopa generalni direktor,
   in
   EVROPSKA UNIJA,
   v nadaljnjem besedilu „EU“, ki jo zastopa predsedstvo Sveta Evropske unije,
   v nadaljnjem besedilu „pogodbenici“, STA SE –
   OB UPOŠTEVANJU Pogodbe o Evropski uniji,
   OB UPOŠTEVANJU Konvencije o ustanovitvi Evropske vesoljske agencije, ki je bila 30. maja 1975 podpisana v Parizu in je začela veljati 30. oktobra 1980,
   OB UPOŠTEVANJU Sporazuma med državami pogodbenicami Konvencije o ustanovitvi Evropske vesoljske agencije in Evropsko vesoljsko agencijo o varstvu in izmenjavi tajnih informacij, ki je bila 19. avgusta 2002 podpisana v Parizu in je začela veljati 20. junija 2003,
   OB UPOŠTEVANJU, da imata ESA in EU enake cilje glede krepitve lastne varnosti v vseh njenih oblikah,
   OB UPOŠTEVANJU, da se ESA in EU strinjata, da bi morali razviti sodelovanje pri vprašanjih skupnega interesa v zvezi z varnostjo in da sta Svet Evropske unije in Svet ESA 22. maja 2007 odobrila resolucijo o evropski vesoljski politiki, ki med drugim poudarja potrebo po izboljšanju sinergije na področju varnosti,
   OB UPOŠTEVANJU, da v tej zvezi obstaja stalna potreba po izmenjavi tajnih informacij med ESA in EU,
   OB PRIZNAVANJU, da bi bil zaradi celovitega in učinkovitega posvetovanja ter sodelovanja lahko potreben dostop do tajnih informacij ESA in EU, kakor tudi izmenjava tajnih informacij med ESA in EU;
   OB ZAVEDANJU dejstva, da takšen dostop do tajnih informacij in njihova izmenjava zahtevata primerne varnostne ukrepe –
   DOGOVORILI O NASLEDNJEM:
   Člen 1
   Za izpolnitev ciljev krepitve varnosti pogodbenic v vseh njenih oblikah se Sporazum med Evropsko vesoljsko agencijo in Evropsko unijo o varnosti in izmenjavi tajnih informacij (v nadaljnjem besedilu „Sporazum“) uporablja za tajne informacije iz člena 2, ki jih posreduje ena od pogodbenic ali ki jih pogodbenici izmenjata.
   Člen 2
   Za namene tega sporazuma „tajne informacije“ pomenijo vse informacije (torej vsako védenje, ki se lahko sporoča v kateri koli obliki) ali gradivo, vključno z dokumenti, za katere je katera koli od pogodbenic določila, da se morajo zaščititi pred neupravičenim razkritjem, in ki so bili kot taki označeni v varnostni razvrstitvi (v nadaljnjem besedilu: „tajne informacije“).
   Člen 3
   Za namene tega sporazuma:

               (a)

               „ESA“ pomeni Evropsko vesoljsko agencijo;

               (b)

               „EU“ pomeni Svet Evropske unije (v nadaljnjem besedilu: „Svet“), generalnega sekretarja/visokega predstavnika in generalni sekretariat Sveta ter Komisijo Evropskih skupnosti (v nadaljnjem besedilu „Evropska komisija“).

         Člen 4
   Pogodbenici:

               (a)

               ščitita in varujeta tajne informacije, za katere se uporablja ta sporazum, ki jih posreduje druga pogodbenica ali ki sta si jih pogodbenici izmenjali;

               (b)

               zagotavljata, da tajne informacije, ki so bile posredovane ali izmenjane v skladu s tem sporazumom, obdržijo varnostno razvrstitev, kakor jo je določila pogodbenica, ki jih posreduje. Pogodbenica prejemnica tajne informacije ščiti in varuje v skladu z lastnimi varnostnimi predpisi o tajnih informacijah z enakovredno varnostno razvrstitvijo, kakor je to določeno v varnostnih dogovorih, ki se oblikujejo v skladu s členom 11;

               (c)

               ne uporabljata tajnih informacij, ki jih zajema ta sporazum za namene, ki jih ni določila pogodbenica pošiljateljica;

               (d)

               brez privolitve pogodbenice pošiljateljice tajnih informacij, ki jih zajema ta sporazum, ne razkrijeta tretjim stranem ali institucijam EU ali subjektom, ki niso navedeni v členu 3;

               (e)

               ne dovolita dostopa do takih tajnih informacij posameznikom, razen če jih ti morajo imeti in za katere je bilo po potrebi opravljeno varnostno preverjanje ustrezne stopnje.

         Člen 5
   1.   Tajne informacije lahko ena od pogodbenic, „pogodbenica pošiljateljica“, razkrije ali posreduje drugi pogodbenici, „pogodbenici prejemnici“, v skladu z načelom nadzora organa izvora.
   2.   Za posredovanje ali razkritje tajnih informacij prejemnikom, razen tistih, ki so navedeni v členu 3, je potrebna odločitev pogodbenice prejemnice po pridobitvi pisnega soglasja pogodbenice pošiljateljice v skladu z načelom nadzora organa izvora, kakor je opredeljeno v njenih predpisih o varovanju tajnosti.
   3.   Pri izvajanju odstavkov 1 in 2 ni mogoče generično posredovanje informacij, razen če se pogodbenici ne dogovorita drugače in določita ustrezne postopke v zvezi z nekaterimi kategorijami informacij, ki so pomembni za potrebe njunega delovanja.
   Člen 6
   Obe pogodbenici – in njuni subjekti, kakor so opredeljeni v členau3 tega sporazuma – zagotovita, da imata vzpostavljen varnostni sistem in varnostne ukrepe na podlagi osnovnih načel in minimalnih standardov varnosti, določenih v njunih pravilih ali predpisih ter izraženih v dogovorih, ki jih je treba vzpostaviti na podlagi člena 11, da se zagotovi uporaba enakovredne ravni varnostne zaščite za tajne informacije, za katere se uporablja ta sporazum.
   Člen 7
   1.   Pogodbenici zagotovita, da se vse osebe, ki pri opravljanju svojih uradnih dolžnosti potrebujejo dostop ali katerih dolžnosti oziroma funkcije jim lahko omogočijo dostop do tajnih informacij, ki so bili dani na voljo ali izmenjani v skladu z določbami tega sporazuma, po potrebi ustrezno varnostno preverijo, preden dobijo dostop do takih tajnih informacij.
   2.   Postopki varnostnega preverjanja se določijo z namenom, da se ugotovi, ali se neki osebi ob upoštevanju njene lojalnosti, vrednosti zaupanja in zanesljivosti lahko dovoli dostop do tajnih informacij.
   Člen 8
   Pogodbenici si v zvezi z varnostjo tajnih informacij glede na določbe tega sporazuma in zadeve skupnega interesa nudita vzajemno pomoč. Organi iz člena 11, izvajajo vzajemna varnostna posvetovanja in nadzor, da bi ocenili učinkovitost varnostnih dogovorov, za katere so odgovorni in ki se oblikujejo v skladu z navedenim členom.
   Člen 9
   1.   Za namene tega sporazuma se:

               (a)

               Za EU:
               vso pošto pošlje Svetu na naslednji naslov:

                           Council of the European Union

                           Chief Registry Officer

                           Rue de la Loi/Wetstraat, 175

                           B 1048 Brussels

                     Vodja glavne pisarne Sveta ob upoštevanju odstavka 2 vso pošto posreduje državam članicam in Evropski komisiji.

               (b)

               Za ESA:
               vso pošto pošlje na naslednji naslov:

                           ESA Security Office

                           Via Galileo Galilei

                           I-00044 Frascati

         2.   Izjemoma se pošta pogodbenice, ki je dostopna le nekaterim pristojnim uradnikom, organom ali službam te pogodbenice, iz operativnih razlogov lahko naslovi le na nekatere pristojne uradnike, organe ali službe druge pogodbenice, ki so posebej določeni kot prejemniki, in je dostopna samo njim, ob upoštevanju njihovih pristojnosti in v skladu z načelom potrebe po seznanitvi z informacijami. Za EU se takšna pošta pošilja prek vodje glavne pisarne Sveta ali vodje glavne pisarne Varnostnega direktorata Evropske komisije, kadar so te informacije naslovljene na Evropsko komisijo. Za ESA se takšna pošta pošlje prek varnostnega urada ESA.
   Člen 10
   Generalni direktor ESA in generalni sekretar Sveta ter član Evropske komisije, pristojen za varnostne zadeve, nadzorujejo izvajanje tega sporazuma.
   Člen 11
   1.   Za izvajanje tega sporazuma se med tremi organi iz odstavkov 2, 3 in 4 vzpostavi varnostni dogovor, da se določijo standardi vzajemnega varnostnega varovanja in zaščite tajnih informacij, ki se v skladu s tem sporazumom posredujejo ali izmenjujejo med pogodbenicama.
   2.   Varnostni urad ESA, ki je podrejen generalnemu direktorju ESA, oblikuje varnostne dogovore za varovanje in zaščito tajnih informacij, ki so bili v skladu s tem sporazumom poslani ESA ali izmenjani z njo.
   3.   Varnostni urad generalnega sekretariata Sveta, pod vodstvom in v imenu generalnega sekretarja Sveta, ki deluje v imenu in v okviru pristojnosti Sveta, oblikuje varnostne dogovore za zaščito in varovanje tajnih informacij, ki so bili v skladu s tem sporazumom poslani Evropski uniji ali izmenjani z njo.
   4.   Varnostni direktorat Evropske komisije, ki deluje pod nadzorom člana Komisije, pristojnega za varnostne zadeve, oblikuje varnostne dogovore za varovanje in zaščito tajnih informacij, ki so bili v skladu s tem sporazumom posredovani ali izmenjani znotraj Evropske komisije in njenih prostorov.
   5.   Za ESA mora varnostne dogovore iz odstavka 1 odobriti njen svet.
   6.   Za EU mora varnostne dogovore iz odstavka 1 odobriti Varnostni odbor Sveta.
   Člen 12
   Organi iz člena 11 določijo postopke, ki se uporabijo v primerih dokazanega ali domnevnega ogrožanja statusa tajnih informacij, za katere se uporablja ta sporazum, vključno z uradnim obveščanjem druge pogodbenice o okoliščinah in sprejetih ukrepih.
   Člen 13
   Vsaka pogodbenica je odgovorna za poravnavo lastnih stroškov, ki nastanejo zaradi izvajanja tega sporazuma.
   Člen 14
   Pred posredovanjem ali izmenjavo tajnih informacij, za katere se uporablja ta sporazum, med pogodbenicama, morajo odgovorni varnostni organi iz člena 11 soglašati, da je pogodbenica prejemnica sposobna ščititi in varovati informacije, za katere se uporablja ta sporazum, na način, ki je skladen z dogovori, oblikovanimi v skladu z navedenim členom.
   Člen 15
   Ta sporazum pogodbenicama nikakor ne preprečuje sklenitve drugih sporazumov o posredovanju ali izmenjavi tajnih informacij, za katere se uporablja ta sporazum, pod pogojem, da ti sporazumi niso v nasprotju z določbami tega sporazuma.
   Člen 16
   Vsa razhajanja med EU in ESA, ki izhajajo iz razlage ali izvajanja tega sporazuma, se urejajo s pogajanji med pogodbenicama.
   Člen 17
   1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
   2.   Vsaka pogodbenica obvesti drugo pogodbenico o spremembah njenih zakonov in predpisov, ki bi lahko vplivale na varovanje tajnih informacij iz tega sporazuma.
   3.   Ta sporazum se lahko zaradi sprejetja morebitnih sprememb na predlog ene ali druge pogodbenice ponovno preuči.
   4.   Spremembe tega sporazuma se sestavijo le v pisni obliki in sprejmejo z medsebojnim soglasjem pogodbenic. Veljati začnejo po medsebojnem uradnem obvestilu iz odstavka 1.
   Člen 18
   Pogodbenica lahko ta sporazum odpove, tako da drugo pogodbenico o odpovedi pisno obvesti. Taka odpoved začne učinkovati šest mesecev po prejemu uradnega obvestila druge pogodbenice, vendar ne vpliva na že sklenjene obveznosti v skladu z določbami tega sporazuma. Zlasti vse tajne informacije, ki so bile posredovane ali izmenjane v skladu s tem sporazumom, ostajajo še naprej zaščitene v skladu z določbami, navedenimi v Sporazumu.
   V potrditev tega so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum.

      Sestavljeno v Bruslju, dne 18. julija 2008, v dveh izvodih v angleškem jeziku.

            Za Evropsko unijo

            Generalni sekretar

         J. SOLANA MADARIAGA

            Za Evropsko vesoljsko agencijo

            Generalni direktor

         J.-J. DORDAIN